โตโยไทยฯรุกงานใน-นอกรับ1.4พันล.
โตโยไทยฯ คว้า 2 งานใหญ่ มูลค่า 1,400 ล้านบาท ทยอยรับรายได้ปีนี้
15 มิ.ย. 2555

โตโยไทยฯ คว้า 2 งานใหญ่ มูลค่า 1,400 ล้านบาท ทยอยรับรายได้ปีนี้
นายกอบชัย ธนสุกาญจน์ ผู้จัดการทั่วไปฝ่ายการเงินและนักลงทุนสัมพันธ์ บริษัท โตโยไทย คอร์ปอเรชั่น (TTCL) เปิดเผยว่า บริษัทได้งานก่อสร้างโรงไฟฟ้าพลังงานแสงอาทิตย์จำนวน 2 โครงการ ทั้งในและต่างประเทศ โดยกำลังการผลิตกระแสไฟฟ้ารวมเป็น 18 เมกะวัตต์ คิดเป็นมูลค่าโครงการประมาณ 1,400 ล้านบาท 
โครงการที่ 1 SOLAR IPP GEBENG Project ได้งานจาก PETRONAS POWER SDN BHD มูลค่าโครงการประมาณ 810 ล้านบาท โครงการตั้งอยู่ในเมืองกวนตัน รัฐปะหัง ประเทศมาเลเซีย ระยะเวลาก่อสร้าง 14 เดือน นับตั้งแต่ไตรมาส 3 ปีนี้ถึงไตรมาส 4 ปีหน้า
โครงการที่ 2 SIAM SOLAR POWER Project เจ้าของโครงการ คือ SIAM SOLAR POWER CO., LTD. มูลค่าโครงการประมาณ 600 ล้านบาท ตั้งอยู่ที่ จ.อ่างทอง ระยะเวลาก่อสร้าง 9 เดือน นับตั้งแต่ไตรมาส 24 ปีนี้
ด้านนายกิตติ ชีวะเกตุ ประธานเจ้าหน้าที่บริหารและกรรมการ บริษัท ยูนิเวอร์แซล แอดซอร์บเบ้นท์ แอนด์ เคมิคัลส์ (UAC) เปิดเผยถึงโครงการผลิต LPG CNG และ NGL ที่ จ.สุโขทัย ว่าจะผลิตในเชิงพาณิชย์ได้ประมาณปลายไตรมาสแรกปีหน้า ทำให้บริษัทมีรายได้ประมาณ 300 ล้านบาทต่อปี โดยกลุ่มลูกค้าหลักน่าจะสามารถสรุปภายในเดือนนี้
สำหรับโครงการผลิตก๊าซชีวภาพอัดจากฟาร์มสุกรที่ อ.แม่แตง จ.เชียงใหม่ นั้น จะเริ่มส่งมอบก๊าซ CBG ให้ ปตท. ภายในเดือน ก.ค.นี้ โดยมีสัญญา 15 ปี คาดว่าจะรับรู้รายได้เฉลี่ยปีละ 50 ล้านบาท โดยจะเริ่มทยอยรับรู้ตั้งแต่ไตรมาส 3 ปีนี้